Afrika ya Mashariki

Afrika ya Mashariki ni sehemu ya bara la Afrika ambayo iko upande wa mashariki, ikipakana na Bahari ya Hindi. 
Kadiri ya Umoja wa Mataifa,Inajumuisha Pembe ya Afrika upande wa juu na Afrika Kusini-Mashariki upande wa chini na Maeneo ya visiwa. Inajulikana kuwa na Bonde la ufa ,Maziwa kuu ya Afrika, Milima mikubwa zaidi Afrika na mandhari ya Savannah na Safari ambayo ni vivutio kwa watalii.

 Nchi 
Afrika ya Mashariki ina nchi zifuatazo:
 Bendera  Nchi  Mji Mkuu  Idadi ya Watu  Mji Mkubwa  Lugha Rasmi  Eneo (km²)  Msongamano (kwa km²) 24px  Burundi  Gitega  13,689,450  Bujumbura  Kirundi, Kifaransa  27,834  492 23px  Komori  Moroni  880,000  Moroni  Kikomori, Kiarabu, Kifaransa  1,861  473 23px  Jibuti  jibuti  1,094,000  Jibuti  Kifaransa, Kiarabu  23,200  47 23px  Eritrea  Asmara  3,600,000  Asmara  Kitigrinya, Kiarabu, Kiingereza  117,600  31 23px  Ethiopia  Addis Ababa  128,691,692  Addis Ababa  Kiamhari  1,104,300  117 23px  Kenya  Nairobi  55,339,003  Nairobi  Kiingereza, Kiswahili  580,367  95 23px  Madagascar  Antananarivo  31,195,932  Antananarivo  Kimalagasi, Kifaransa  587,041  53 23px  Malawi  Lilongwe  21,104,482  Blantyre  Kiingereza, Chichewa  118,484  178 23px  Morisi  Port Louis  1,289,000  Port Louis  Kiingereza  2,040  632 23px  Msumbiji  Maputo  33,635,160  Maputo  Kireno  801,590  42 23px  Rwanda  Kigali  13,954,471  Kigali  Kinyarwanda, Kiingereza, Kifaransa  26,338  530 23px  Shelisheli Victoria  100,000  Victoria (Shelisheli) Krioli ya Shelisheli, Kiingereza, Kifaransa  455  220 23px  Somalia  Mogadishu  18,358,615  Mogadishu  Kisomali, Kiarabu  637,657  29 23px  Sudan  Khartoum  50,042,791  Omdurman  Kiarabu, Kiingereza  1,861,484  27 23px  Sudan Kusini  Juba  11,730,000  Juba  Kiingereza  619,745  19 23px  Tanzania  Dodoma  66,617,606  Dar es Salaam  Kiswahili, Kiingereza  945,087  71 23px  Uganda  Kampala  48,656,601  Kampala  Kiingereza, Kiswahili  241,550  201
 Bendera  Nchi  Mji Mkuu  Idadi ya Watu  Mji Mkubwa  Lugha Rasmi  Eneo (km²)  Msongamano (kwa km²) 23px  Zambia  Lusaka  20,723,965  Lusaka  Kiingereza  752,618  28 23px  Zimbabwe  Harare  16,340,822  Harare  Kiingereza, Shona, Ndebele  390,757  42 23px  Mayotte  Mamoudzou  320,901  Mamoudzou  Kifaransa  374  776 23px  Réunion  Saint-Denis  878,591  Saint-Denis  Kifaransa  2,512  0.890
 Mayotte na Réunion, zilizokuwa makoloni na sasa ni mikoa ya Ufaransa, zinahesabiwa pia katika orodha hii.

Hata hivyo:

 Malawi, Zambia na Zimbabwe wakati mwingine zinehesabiwa kuwa sehemu ya Afrika ya Kusini  (zamani zilikuwa pamoja kama Rhodesia ya Kusini, Rhodesia ya Kaskazini na Unyasa katika Shirikisho la Afrika ya Kati)

 Komori, Morisi, Shelisheli, Mayotte na Réunion ni visiwa vidogo vya Bahari Hindi vinavyohesabiwa kuwa sehemu za Afrika ya Mashariki.

 Tazama pia 
 Uchumi wa Afrika mashariki
 Orodha ya nchi za Afrika Mashariki kulingana na HDI

Historia
Afrika ya Mashariki inatajwa na sayansi kuwa mahali ambako watu wa kwanza duniani walikopatikana. 

Majina ya miji ya Afrika ya Mashariki imetajwa mara ya kwanza katika Periplus ya Bahari ya Eritrea (karne ya 1 B.K.).

Tangu uenezaji wa ukoloni wa Kizungu upande wa Mashariki wa bara ulianza kuitwa Afrika ya Mashariki. Somalia, Eritrea na Ethiopia za leo zilitawaliwa na Italia kama "Afrika ya Mashariki ya Kiitalia" (Africa Orientale Italiana) katika miaka ya 1936 hadi 1941, Kenya ilitwaliwa na Uingereza kwa jina la "Afrika ya Mashariki ya Kiingereza" (East Africa Protectorate au pia British East Africa) hadi 1920, Tanganyika pamoja na Rwanda na Burundi zilijulikana kama "Afrika ya Mashariki ya Kijerumani" (Deutsch Ostafrika) hadi 1919 na Msumbiji iliitwa mara nyingi "Afrika ya Mashariki ya Kireno" (África Oriental Portuguesa) hadi uhuru.

Lugha
Wakazi wengi wa Afrika ya Mashariki ni wasemaji wa lugha za Kibantu; sehemu ya kaskazini wasemaji wa lugha za Kihamiti ni wengi (Waoromo, Wasomalia). Katika Ethiopia kuna wasemaji wengi wa lugha za Kisemiti. Pia kuna wasemaji wa lugha za Kiniloti na lugha za Khoisan.

 Ushirikiano 
Nchi mashuhuri zaidi katika sehemu hii ni Kenya, Uganda, Tanzania, Rwanda na Burundi kwa sababu ya kutumia lugha moja katika mawasiliano baina ya wananchi wa sehemu hii, yaani Kiswahili.

Aghalabu nchi za Afrika ya Mashariki zinazungumza lugha ya Kiswahili kama lugha ya mawasiliano kati yao, kwani katika nchi hizi kuna makabila mengi sana na kila kabila lina lugha yake ambayo kawaida inatumika nyumbani baina ya watu wa kabila moja, lakini wakitaka kuwasiliana na makabila mengine, mara nyingi hutumia lugha ya Kiswahili, na hii ni kwa sababu lugha hii ndiyo iliyoenea zaidi na kufahamika zaidi katika eneo hili la dunia.

Nchi za Afrika ya Mashariki, hasa Kenya, Uganda na Tanzania ni nchi ambazo ni karibu tangu zamani. Zimeshirikiana historia, zote zimekaliwa hasa na makabila yanayotumia lugha za Kibantu (Kenya na Uganda wana pia idadi muhimu ya wakazi wasiotumia lugha za Wabantu). Katika nchi zote tatu lugha ya Kiswahili imekuwa lugha muhimu ingawa kwa daraja mbalimbali. Wakati wa ukoloni zilitawaliwa na Uingereza iliyoacha taasisi na taratibu mbalimbali zilizosaidia kuanzishwa kwa Jumuiya ya Afrika ya Mashariki wakati wa uhuru. 

Tanzania, Kenya na Uganda zina ukubwa wa eneo la maili za mraba; Tanzania 360,000 ikifuatiwa na Kenya 224,960 na Uganda 93,980 upande wa mashariki nchi hizi zimepakana na bahari ya Hindi na upande wa kaskazini mashariki zimepakana na Somalia, upande wa kaskazini zimepakana na Ethiopia na Sudan Kusini upande wa magharibi ni Jamhuri ya Kidemokrasia ya Kongo na jamuhuri ya Rwanda na Burundi, kusini ni Zambia, Malawi na Msumbiji.

Nchi hizi zimepitiwa na mstari wa ikweta, umepita Kenya na kusini mwa Uganda. Kenya na Tanzania zina ukanda wa pwani wenye bandari za Mombasa; Tanga; Bagamoyo; Dar es Salaam; Zanzibar; Kilwa na Mtwara.

Jamii:Afrika
Jamii:Afrika ya Mashariki
Jamii:Maeneo ya Afrika